สมาคมไทยธุรกิจการท่องเที่ยว คาดตรุษจีนปีนี้คึกคัก จะมีนักท่องเที่ยวทยอยเดินทางเข้าไทยต่อเนื่อง
นายศิษฎิวัชร ชีวรัตนพร นายกสมาคมไทยธุรกิจการท่องเที่ยว (ATTA) คาดการณ์ว่า ในระยะแรกของการที่จีนเปิดประเทศ นักท่องเที่ยวจีนอาจจะยังไม่พร้อมออกท่องเที่ยวต่างประเทศ แม้ไทยจะเป็นจุดหมายอันดับต้นๆ ของนักท่องเที่ยวจีน  แต่สถานการณ์แพร่ระบาดโรคโรคโควิด-19 ที่ยาวนาน สร้างความบอบช้ำให้กับเศรษฐกิจจีนอย่างมาก แต่การจะกลับไปคึกคักเท่ากับช่วงก่อนเกิดโควิด-19 คงต้องรออีกสักระยะ ซึ่งคาดว่านักท่องเที่ยวจีนจะเริ่มเดินทางเข้ามาท่องเที่ยวไทยมากขึ้นในช่วงไตรมาส 3 ของปี ประกอบกับการอนุญาตให้นักท่องเที่ยวจีนเข้ามาในประเทศไทยควรปฏิบัติเช่นเดียวกับนักท่องเที่ยวชาติอื่น ไม่ควรตั้งเงื่อนไขใด เพื่อสร้างบรรยากาศการต้อนรับที่ดีจากการพูดคุยกับเอเจนซี่ท่องเที่ยวชาวจีน ว่ายังรอนโยบายของทางการจีนอนุญาตให้บริษัททัวร์สามารถดำเนินการได้ก่อน ซึ่งขณะนี้ยืนยันว่าเป็นเพียงการเปิดให้คนจีนต่อพาสปอร์ตและคาดว่านักท่องเที่ยวจะสามารถทยอยเดินทางมาเที่ยวไทยได้ช่วงหลังตรุษจีนปีนี้